CELEX: 32012R0989
Language: fi
Date: 2012-10-25 00:00:00
Title: Komission täytäntöönpanoasetus (EU) N:o 989/2012, annettu 25 päivänä lokakuuta 2012 , Trichoderma reesei (MULC 49755) -organismin tuottaman endo-1,4-beetaksylanaasin ja Trichoderma reesei (MULC 49754) -organismin tuottaman endo-1,3(4)-beetaglukanaasin hyväksymisestä munivien kanojen sekä toissijaisten lihasiipikarjalajien ja munivien siipikarjalajien rehun lisäaineena (hyväksynnän haltija Aveve NV)  ETA:n kannalta merkityksellinen teksti

26.10.2012   
            
            
               FI
            
            
               Euroopan unionin virallinen lehti
            
            
               L 297/11
            
         KOMISSION TÄYTÄNTÖÖNPANOASETUS (EU) N:o 989/2012,
   annettu 25 päivänä lokakuuta 2012,
   
      Trichoderma reesei (MULC 49755) -organismin tuottaman endo-1,4-beetaksylanaasin ja Trichoderma reesei (MULC 49754) -organismin tuottaman endo-1,3(4)-beetaglukanaasin hyväksymisestä munivien kanojen sekä toissijaisten lihasiipikarjalajien ja munivien siipikarjalajien rehun lisäaineena (hyväksynnän haltija Aveve NV)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty hakemus Trichoderma reesei (MULC 49755) -organismin tuottaman endo-1,4-beetaksylanaasin ja Trichoderma reesei (MULC 49754) -organismin tuottaman endo-1,3(4)-beetaglukanaasin hyväksymistä varten. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Trichoderma reesei (MULC 49755) -organismin tuottaman endo-1,4-beetaksylanaasin ja Trichoderma reesei (MULC 49754) -organismin tuottaman endo-1,3(4)-beetaglukanaasin hyväksymistä munivien kanojen sekä toissijaisten lihasiipikarjalajien ja munivien siipikarjalajien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Kyseisten entsyymien käyttö hyväksyttiin kymmeneksi vuodeksi broilerien rehun lisäaineena komission asetuksella (EY) N:o 1091/2009 (2) ja kymmeneksi vuodeksi vieroitettujen porsaiden rehun lisäaineena komission täytäntöönpanoasetuksella (EU) N:o 1088/2011 (3).
            
         
               (5)
            
            
               
                  Trichoderma reesei (MULC 49755) -organismin tuottaman endo-1,4-beetaksylanaasin ja Trichoderma reesei (MULC 49754) -organismin tuottaman endo-1,3(4)-beetaglukanaasin käytön hyväksymiseksi munivien kanojen sekä toissijaisten lihasiipikarjalajien ja munivien siipikarjalajien ruokinnassa on toimitettu uusia tietoja. Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 23 päivänä toukokuuta 2012 antamassaan lausunnossa (4), että Trichoderma reesei (MULC 49755) -organismin tuottaman endo-1,4-beetaksylanaasin ja Trichoderma reesei (MULC 49754) -organismin tuottaman endo-1,3(4)-beetaglukanaasin käyttö ei vaikuta haitallisesti eläinten tai ihmisten terveyteen tai ympäristöön ja että valmisteen käyttö voi huomattavasti nostaa munien painoa ja parantaa tällä tavoin rehun hyötysuhdetta munivilla kanoilla ja toissijaisilla munivilla siipikarjalajeilla sekä parantaa eläintuotannollisia parametreja pienillä lihasiipikarjalajeilla. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lausunnossa vahvistetaan myös asetuksella (EY) N:o 1831/2003 perustetun vertailulaboratorion toimittama rehun lisäaineen analyysimenetelmää koskeva raportti.
            
         
               (6)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö olisi hyväksyttävä tämän asetuksen liitteessä esitetyn mukaisesti.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään liitteessä tarkoitettu endo-1,4-beetaksylanaasi ja endo-1,3(4)-beetaglukanaasi, jotka kuuluvat lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet”, eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä lokakuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EUVL L 299, 14.11.2009, s. 6.
   
      (3)  EUVL L 281, 28.10.2011, s. 14.
   
      (4)  EFSA Journal 2012; 10(6):2728.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet
                  
               
            
                  4a9
               
               
                  Aveve NV
               
               
                  Endo-1,4-beetaksylanaasi
                  EC 3.2.1.8
                  Endo-1,3(4)-beetaglukanaasi
                  EC 3.2.1.6
               
               
                  
                               
                           
                           
                              
                                 Lisäaineen koostumus
                              
                              Endo-1,4-beetaksylanaasi, jota tuottaa Trichoderma reesei (MULC 49755), ja endo-1,3(4)-beetaglukanaasi, jota tuottaa Trichoderma reesei (MULC 49754); valmisteen vähimmäisaktiivisuus on: 40 000 XU (1) ja 9 000 BGU (2)/g
                           
                        
                               
                           
                           
                              
                                 Tehoaineen kuvaus
                              
                              Endo-1,4-beetaksylanaasi, jota tuottaa Trichoderma reesei (MULC 49755), ja endo-1,3(4)-beetaglukanaasi, jota tuottaa Trichoderma reesei (MULC 49754).
                           
                        
                               
                           
                           
                              
                                 Analyysimenetelmä
                                  (3)
                              
                              Lisäaineessa olevan tehoaineen ominaispiirteiden kuvaus:
                              
                                          —
                                       
                                       
                                          kolorimetrinen menetelmä, joka perustuu dinitrosalisyylihapon ja pelkistävän sokerin reaktioon, kun pelkistävä sokeri on vapautettu ksylaania sisältävästä substraatista endo-1,4-beetaksylanaasilla;
                                       
                                    
                                          —
                                       
                                       
                                          kolorimetrinen menetelmä, joka perustuu dinitrosalisyylihapon ja pelkistävän sokerin reaktioon, kun pelkistävä sokeri on vapautettu beetaglukaania sisältävästä substraatista endo-1,3(4)-beetaglukanaasilla.
                                       
                                    Rehussa olevien tehoaineiden ominaispiirteiden kuvaus:
                              
                                          —
                                       
                                       
                                          kolorimetrinen menetelmä, joka mittaa vesiliukoista väriainetta, jota endo-1,4-beetaksylanaasi vapauttaa väriaineeseen ristisidotusta vehnän arabinoksylaanisubstraatista;
                                       
                                    
                                          —
                                       
                                       
                                          kolorimetrinen menetelmä, joka mittaa vesiliukoista väriainetta, jota endo-1,3(4)-beetaglukanaasi vapauttaa väriaineeseen ristisidotusta ohran beetaglukaanisubstraatista.
                                       
                                    
                        
               
                  Munivat kanat ja toissijaiset munivat siipikarjalajit
               
               
                  —
               
               
                  4 000 XU
                  900 BGU
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Käytetään rehussa, jossa on paljon tärkkelystä ja muita polysakkarideja kuin tärkkelystä (pääasiassa beetaglukaaneja ja arabinoksylaaneja).
                           
                        
                              3.
                           
                           
                              Turvallisuussyistä käsittelyn aikana on käytettävä hengityssuojaa sekä suojalaseja ja -käsineitä.
                           
                        
               
                  15. marraskuuta 2022
               
            
                  Toissijaiset lihasiipikarjalajit
               
               
                  3 000 XU
                  675 BGU
               
            
         (1)  1 XU on entsyymimäärä, joka vapauttaa kauran/spelttivehnän ksylaanista 1 mikromoolin pelkistäviä sokereita (ksyloosiekvivalentteina) minuutissa (pH 4,8 ja lämpötila 50 °C).
      
         (2)  1 BGU on entsyymimäärä, joka vapauttaa ohran beetaglukaanista 1 mikromoolin pelkistäviä sokereita (sellobioosiekvivalentteina) minuutissa (pH 5,0 ja lämpötila 50 °C).
      
         (3)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx